Østberg hopper av halvveis
Den siste etappen i Sveits går 1. nyttårsdag. Lørdagens 2.-plass-løper Astrid Uhrenholdt Jacobsen kan komme til å gjøre det samme. Østberg endte på 13.-plass under lørdagens prolog over tre kilometer, men var ikke mer enn 15,5 sekunder bak vinneren Marit Bjørgen. - Jeg har gått alt av renn hittil, gikk også i Asiago rett før jul og skal gå i Nove Mesto på nyåret. Det blir litt mye om jeg også skal gå hele Tour de Ski, sa Østberg etter lørdagens prolog. Det var for øvrig en prolog hun var fornøyd med. - Jeg følte kanskje at jeg manglet den siste råskapen og tapte noen sekunder fra toppen og ned. Men alt i alt var dette en god start, mente Østberg. Søndag er Østberg en klar kandidat til å nå finalen i skøytesprinten. (©NTB)
Ingvild Flugstad Østberg står av årets Tour de Ski etter etappe tre og fire i sveitsiske Lenzerheide.